Með dvalarleyfi og nýjan Íslending á leiðinni
Sýrlensku hjónin Wael Aligadah og Feryal Aldahash voru svo sannarlega ánægð með fréttir dagsins en þeim var veitt dvalarleyfi af mannúðarástæðum á Íslandi.
Kærunefnd útlendingamála úrskurðaði að fjölskyldunni skyldi veitt hæli af mannúðarástæðum og fengu þau símtal eldsnemma í morgun frá lögfræðingi sínum sem sagði þeim frá niðurstöðunni. Þá er einnig nýlega komið í ljós að fleiri verða á heimilinu áður en langt um líður. Mbl.is kíkti í heimsókn til Wael og Feryal í dag.
Hjónin komu til Íslands í fyrra ásamt tveimur börnum sínum. Upphaflega var þeim synjað um efnislega meðferð, en kærunefndin komst að annarri niðurstöðu.
Aðspurð um veru sína á Íslandi segja þau að sér líki vel að búa hér og hér geti börnin þeirra átt sér framtíð, ólíkt því sem í boði sé í Sýrlandi og í flóttamannabúðum í Grikklandi.
Wael hefur átt í smá erfiðleikum með íslenskunámið hingað til en segist ætla að taka sig á núna. Feryal svarar aftur á móti blaðamanni á íslensku og ljóst er að hún er á góðri leið með tungumálið. Upplýsir hún jafnframt um að seinna á árinu muni næsti fjölskyldumeðlimurinn bætast við hópinn.
Sýrlensku hjónin Wael Aligadah og Feryal Aldahash voru svo sannarlega ánægð með fréttir dagsins en þeim var veitt dvalarleyfi af mannúðarástæðum á Íslandi.
Kærunefnd útlendingamála úrskurðaði að fjölskyldunni skyldi veitt hæli af mannúðarástæðum.
Hjónin komu til Íslands í fyrra ásamt tveimur börnum sínum.
Aðspurð um veru sína á Íslandi segja þau að sér líki vel að búa hér og hér geti börnin þeirra átt sér framtíð, ólíkt því sem í boði sé í Sýrlandi og í flóttamannabúðum í Grikklandi.